
РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-00034/2014-04
20.02.2015. године
Б е о г р а д
	


На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25, 101/12-I-26, 13/14), Комисија за акредитацију и проверу квалитета, на седници одржаној 20.02.2015. године, донела је

О Д Л У К У

о акредитацији студијског програма
Утврђује се да УНИВЕРЗИТЕТ У БЕОГРАДУ-ПРАВОСЛАВНИ БОГОСЛОВСКИ ФАКУЛТЕТ са седиштем у МИЈЕ КОВАЧЕВИЋА БР.11Б, БЕОГРАД, ПИБ: 103503783, Матични број: 17569961,  испуњава прописане стандарде за акредитацију студијског програма МАС1 - РЕЛИГИОЛОШКИ ПРОГРАМ у оквиру поља друштвено-хуманистичких наука и то за 25 студената у седишту.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа УНИВЕРЗИТЕТ У БЕОГРАДУ-ПРАВОСЛАВНИ БОГОСЛОВСКИ ФАКУЛТЕТ са седиштем у МИЈЕ КОВАЧЕВИЋА БР.11Б, БЕОГРАД, је дана 10.01.2014. године поднела захтев за акредитацију студијског програма МАС1 - РЕЛИГИОЛОШКИ ПРОГРАМ у оквиру поља друштвено-хуманистичких наука под бројем 612-00-00034/2014-04. 

Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25, 101/12-I-26, 13/14).

 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.

Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе УНИВЕРЗИТЕТ У БЕОГРАДУ-ПРАВОСЛАВНИ БОГОСЛОВСКИ ФАКУЛТЕТ и предлог одлуке, достављени су Комисији за акредитацију и проверу квалитета.
Kомисија за акредитацију и проверу квалитета, утврдила је да високошколска установа  DOCVARIABLE ConvertString(UstanovaNaziv,1,5) \* MERGEFORMAT УНИВЕРЗИТЕТ У БЕОГРАДУ-ПРАВОСЛАВНИ БОГОСЛОВСКИ ФАКУЛТЕТ  за студијски програм МАС1 - РЕЛИГИОЛОШКИ ПРОГРАМ  у оквиру поља друштвено-хуманистичких наука испуњава стандард у погледу квалитета студијског програма прописане Правилником о стандардима и поступку за акредитацију високошколских установа и студијских програма, са следећим образложењем.
 Студијски програм МАС1 - РЕЛИГИОЛОШКИ ПРОГРАМ садржи све законом предвиђене елементе. Полагањем свих испита предвиђених курикулумом студијског програма студент стиче 60 ЕСПБ бодова. Програм је прихваћен 27.11.2013. године од стране Сената Универзитета у Београду. Програм припада пољу друштвено-хуманистичких наука и области теологија. Стручни назив који се стиче савладавањем студијског програма је мастер теолог, а у додатку дипломе се може додати ближа одредница – религиолог, што је у складу са листом стручних, академских и научних назива коју је усвојио Национални савет за високо образовање.  
Основни квантитативни подаци о програму су:
1. Трајање програма= 1 година (2 семестра)
2. Број ЕСПБ бодова= 60
3. Број студената који се уписује на прву годину= 25
4. Број часова активне наставе по години студија 
I семестар  П 8  + В 7  = 15
II семестар  П 8  + В 7   + СИР 10  = 25 

5. Проценат изборности на програму= 30% 
6. Број наставника на студијском програму= 27
      Број наставника са пуним радним временом= 25 (99.09% наставе)

Број наставника ангажованих по уговору= 2

            Просечно оптерећење наставника на програму=0.54


Број сарадника на студијском програму= 11
Број сарадника са пуним радним временом= 11

Просечно оптерећење сарадника на програму=0.56

7. Број наставника на установи=35

Просечно оптерећење наставника на установи=5.63

8. Број сарадника на установи=19

Просечно оптерећење сарадника на установи=9.74

9. Бруто простор = 15.504м2
10. Укупан број студената на установи=1056 
11. Минималан бруто простор по студенту= 2112м2
12. Број библиотечких јединица релевантних за студијски програм=103

13. Број уџбеника=131

Стандард 1: Структура студијског програма
Структура студијског програма мастер академских студија религиологије је у складу са законом. Студије трају једну годину (два семестра). Студијски програм садржи пет обавезних предмета и понуду изборних предмета у оквиру трију позиција. Студијским програмом предвиђен је и студијски истраживачки рад, као и обавезна израда завршног- мастер рада. Листа обавезних и изборних предмета са оквирним садржајима за сваки предмет исказана је у опису Стандарда 5. Бодовна вредност сваког предмета такође се исказује у Стандарду 5, завршни рад вреднује се са 20 ЕСПБ бодова, а укупан број бодова које студент стиче савладавањем студијског програма износи 60 ЕСПБ.
Стандард 2: Сврха студијског програма

Мастер академске студије религиолошког програма треба да оспособе студенте за самостални научно-истраживачки рад у теологији, односно религиологији и њеним посебним дисциплинарним подручјима. Предвиђена знања и способности које студенти стичу савладавањем студијског програма омогућавају студентима бављење теоријском истраживањима у области религиологије, делатност у институцијама културе и медијима, делатност у црквеним структурама, невладиним и другим организацијама. Мастер академске студије религиологије омогућавају даље образовање на докторским студијама теологије, као и образовање у другим научним областима
Стандард 3: Циљеви студијског програма
Мастер академске студије религиологије представљају продубљене студије, које се настављају на основне академске студије теологије Богословско-катихетског и Богословско-пастирског програма, као и на студије из других друштвено-хуманистичких наука. Њихов основни циљ је синтетичко и специјализовано образовање у релиогиологији и комплементарним дисциплинама према вишим и темељнијим захтевима познавања материје религиологије, контактних и комплементарних дисциплина. Мастер академске студије религиологије студентима треба да омогуће не само компентентну оријентацију у глобалним и парцијалним религиолошким и теолошким питањима и проблемима, него и дубље увиде у тоталитет религиологије, у посебна дисциплинарна подручја религиологије и теологије, њихово прожимање са другим областима науке, као и у посебне теолошке и интердисциплинарне проблеме.
Стандард 4: Компетенције дипломираних студената

Студенти завршетком мастер академских студија религиологије стичу како опште тако и предметно специфичне способности, односно владају материјом религиологије, теологије и комплементарних дисциплина; познају кључне поставке свих релевантних

региолошких и теолошких дисциплина; способни су да самостално врше анализу, синтезу и предвиђају последице и изналазе решења за релевантне религиолошке и теолошке проблеме; владају методама, поступцима, процесима у научним истраживањима; поседују критичке и самокритичке приступе, мишљења и дубље синтетичке увиде у тоталитет религиологије и њену интеракцију са другим дисциплинама; примењују стечена знања у пракси; поседују комуникационе способности и спретности; сарађују са ужим социјалним и међународним окружењем; поседују високо развијену професионалну етику; владају информационо-комуникационим технологијама; поседују компетенције вишег степена сложености за рад у образовно-научној, културној, административној и медијској делатности. 
Стандард 5: Курикулум

Структура студијског програма мастер академских студија религиологије обухвата 5 обавезних предмета и понуду изборних предмета у оквиру трију позиција. На првој позицији се бира 1 од 3 изборна предмета, на другој 1 од 4, а на трећој 1 од 8. Укупни број ЕСПБ на години мастер студија износи 60, а на завршном-мастер раду 20 бодова.
Изборност на студијском програму износи 30%, а просечан број часова активне наставе износи 20 часова недељно, што је у складу са законом и стандардима.
Програм је добро конципиран и актуелан, а одликује га добар распоред предмета по семестрима и широка понуда изборних предмета, уз препоруку да се у наредном периоду листа изборних предмета прошири са више нетеолошких религиолошких дисциплина. Сви предмети су  описани у картонима предмета у складу са стандардима и имају предвиђену адекватну литературу, уз напомену да би се студентима могло понудити више стране литературе. У наредном периоду се препоручује стављање већег акцента на методологију научноистраживачког рада и истраживачки рад студената.
Стандард 6:  Квалитет, савременост и међународна усаглашеност студијског програма

Концепт мастер академских студија религиологије на Православном богословском факултету у Београду заснован је на савременим моделитетима и критеријумима организације и садржине студија религиологије. Препоручује се установи да у наредном периоду направи јасније профилисање студијског програма у односу на други програм мастер студија који реализује. 

Концепт је у пуној мери усклађен са одговарајућим студијским програмима мастер студија религиологије универзитета из земаља чланица Европске Уније и земаља које се налазе у процесу приступања Унији, у којима је Болоњска декларација увелико у процесу примене. Компатибилност студијског плана и програма мастер студија религиологије на Православном богословском факултету у Београду обезбеђена је сарадњи са:
-Католичким Универзитетом у Лувену (Белгија)
-Масариковим Универзитетом у Прагу (Чешка Република)
-Универзитетом у Лајпцигу (Немачка)
-Универзитетом у Марбургу (Немачка)
-Универзитетом у Лајдену (Холандија)
-Универзитетом у Упсали (Шведска).
Стандард 7: Упис студената

Упис студената на мастер академске студије религиологије врши се према планираним уписним квотама. Квоте предлаже Наставно-научно веће Православног богословског факултета, а одобрава ресорно министарство на предлог Сената Универзитета у Београду. На мастер студије примају се студенти са завршеним основним академским студијама обима 240 ЕСПБ. Пријемни испит није обавезан, нити је лимитиран услов просека са основних студија. За студенте који немају завршене основне академске студије из поља друштвено-хуманистичких наука, предвиђено је полагање диференијалних испита.
Стандард 8: Оцењивање и напредовање студената

Оцењивање студената уписаних на мастер академске студије религиологије врши се континуираним праћењем рада студената и на основу поена стечених у испуњавању предиспитних обавеза и полагањем испита. Студент савладава студијски програм полагањем испита, чиме стиче одређени број ЕСПБ бодова, у складу са студијским програмом. Сваки појединачни предмет у програму има одређени број ЕСПБ бодова који студент остварује када са успехом положи испит. Број ЕСПБ бодова утврђује се на основу радног оптерећења студента у савладавању одређеног предмета и применом јединствене методологије за све студијске програме који се реализују на Православном богословском факултету.
Успешност студената у савладавању сваког конкретног предмета контуинирано се прати током наставе и изражава се поенима. Максимални број поена које студент може да оствари да предмету је 100. Студент стиче поене на предмету уредним похађањем наставе и активношћу на часовима, испуњавањем предиспитних обавеза и полагањем испита. Минималан број поена које студент може да стекне испуњавањем предиспитних обавеза током наставе на овом студијском програму је 30 а максимални 60, што је у складу са законом. 
Сваки предмет студијског програма мастер академских студија има јасан и објављен начин стицања поена. Начин стицања поена током извођења наставе укључује број поена које студент стиче по основу сваке појединачне врсте активности током наставе или извршавањем предиспитне обавезе и полагањем испита. Укупан успех студента на предмету изражава се оценом од 5 (није положио) до 10 (одличан). Оцена студента је заснована на укупном броју поена које је студент стекао испуњавањем предиспитних обавеза и полагањем испита и одговара квалитету стечених компетенција. Испитне обавезе су прилагођене нивоу студија, а програм карактерише добар однос испитних и предиспитних обавеза.
Стандард 9:  Наставно особље

За извођење мастер академских студија религиологије на Православном богословском факултету у Београду ангажовано је укупно 27 наставника и 11 сарадника. Укупан број наставника и сарадника довољан је да покрије укупан број часова наставе на студијском програму. Од укупног броја потребних наставника и сарадника већина је у радном односу са пуним радним временом на Факултету (25 наставника и 11 сарадника), с тим што су за остваривање дела наставе у законским оквирима ангажовани и наставници са других факултета Београдског и других универзитета (2 наставника).
Научне и стручне квалификације наставног особља одговарају нивоу њихових задужења. Сваки наставник има најмање пет референци из уже научне области из које изводи наставу на студијском програму. Подаци о наставницима доступни су јавности.
Стандард 10: Организациона и материјална средства

За извођење студијског програма обезбеђени су одговарајући кадровски, просторни, техничко - технолошки, библиотечки и други ресурси који су примерени карактеру студијског програма и предвиђеном броју студената. Настава на Православном богословском факултету изводи се у амфитеатрима и слушаоницама које су по потреби опремљене аудио-визуелном опремом. Студенти располажу рачунским центром.
Библиотека располаже пространом, пријатном и осветљеном читаоницом и богатим фондом публикација на српском и страним језицима из области теологије и других наука које се проучавају у оквиру студијског програма, као и збирком енциклопедија, лексикона и речника. Компјутерски систем којим располаже библиотека омогућава електронско претраживање фондова факултетске и других библиотека Србије, али и приступ иностраним електронским сервисима за претраживање стручних и научних часописа у пуном тексту (Кобсон, Оксфор). Библиотека располаже са више хиљада библиотечких јединица релевантних за извођење студијског програма. За све предмете садржане у курикулуму студијског програма у библиотеци Православног богословског факултета постоји одговарајућа уџбеничка, приручна и друга научна литература и то у довољном броју за нормално реализовање наставног процеса.
Стандард 11: Контрола квалитета

Предвиђено је да се контрола квалитета студијског програма мастер академских студија религиологије спроводи редовно и систематично путем самовредновања и спољашњом провером квалитета. Контрола подразумева редовно и систематично праћење квалитета образовног процеса, као и предузимање мера за унапређење квалитета у следећим елементима: курикулум, настава, наставници и сарадници, оцењивање студената, уџбеници и литература. 
Контрола се обавља у унапред одређеним временским интервалима (до три године за унутрашњу и до пет година за спољну контролу), а у овом процесу је обезбеђена и активна улога студената и њихова оцена квалитета студијског програма. 
Имајући у виду да је  високошколска установа испунила стандарде за акредитацију студијског програма  прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

РЕПУБЛИКА СРБИЈА

КОМИСИЈА ЗА АКРЕДИТАЦИЈУ И 

ПРОВЕРУ КВАЛИТЕТА

У В Е Р Е Њ Е
О АКРЕДИТАЦИЈИ студијског програма
УНИВЕРЗИТЕТ У БЕОГРАДУ-ПРАВОСЛАВНИ БОГОСЛОВСКИ ФАКУЛТЕТ са седиштем у МИЈЕ КОВАЧЕВИЋА БР.11Б, БЕОГРАД, ПИБ: 103503783, Матични број: 17569961, испуниo је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08, 70/11, 101/12-I-25, 101/12-I-26, 13/14), за акредитацију студијског програма  МАС1 - РЕЛИГИОЛОШКИ ПРОГРАМ у оквиру поља друштвено-хуманистичких наука и то за 25 студената у седишту. 
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

